продават продукта, предмет на разследването, на вътрешния пазар и следователно ПОАР на двете дружества са свързани с продажбите на продукта, предмет на разследването, което не е така в настоящото разследване.
 (341)
 В настоящото разследване цената на РСВ на свободния пазар е използвана за определяне на производствените разходи за ТСВ на Henshi Egypt. Тази цена включваше ПОАР и печалбата (от продажбите на РСВ) и благодарение на нея се получи цялостният размер на производствените разходи за ТСВ на Hengshi Egypt. Тази цена не включва обаче ПОАР и печалба за продажбите на вътрешния пазар на ТСВ на Hengshi Egypt, тъй като дружеството не е осъществявало продажби на ТСВ на вътрешния пазар. За да се определи нормалната стойност, към производствените разходи беше добавена разумна стойност на ПОАР и печалба в съответствие с член 2, параграф 6 от основния регламент. Тя отразяваше извършените ПОАР и реализираната печалба за продажбите на вътрешния египетски пазар на ТСВ.
 (342)
 Що се отнася до второто разследване, посочено от Jushi/Hengshi Egypt, твърдението на засегнатите производители износители, а именно за приспадане на ПОАР, свързани с доставчиците на суровини, от производствените разходи на производителя износител, е отхвърлено поради това, че „всяка покупка на суровина съдържа ПОАР, които са включени в заплатената цена, но това са разходи на доставчика, а не ПОАР на въпросния износител“. Същото се приложи в настоящия случай.
 (343)
 Предвид гореизложеното не може да се счита, че тези предходни случаи подкрепят твърдението на производителите износители, че подходът в настоящия случай се отклонява от възприетия в предходните разследвания.
 (344)
 Jushi/Hengshi Egypt заявиха също така, че Jushi Egypt е интегриран производител, който произвежда РСВ за по-нататъшна преработка в ТСВ, и че поради това неговите продажби на ТСВ включват и ПОАР и печалбата във връзка с производството на РСВ. Поради това Jushi/Hengshi Egypt твърдяха, че ПОАР и печалбата, за които се предполага, че са свързани с РСВ, следва да се приспаднат от ПОАР и печалбата на Jushi Egypt за продажбите на ТСВ, и трябва да се добавят към производствените разходи за ТСВ на Hengshi Egypt при формиране на нормалната стойност в съответствие с член 2, параграф 6 от основния регламент. След окончателното разгласяване подобен аргумент беше повдигнат и от египетското правителство.
 (345)
 Комисията отбеляза, че всяко отнасяне на печалбата и ПОАР от продажбите на ТСВ към РСВ би било изцяло спекулативно, тъй като печалбата и ПОАР се поемат от продажбите на продукта, за който се отнасят, и не могат да бъдат свързани с материалите за влагане нагоре по веригата, от които са направени. Поради това ПОАР и печалбата, отнесени от дружеството към продажбите на ТСВ, не следва да съдържат никакви разходи, свързани с друг продукт. Освен това в счетоводните си документи самото дружество Jushi Egypt прави ясно разграничение между реализираните приходи и направените разходи за всеки оперативен сегмент в рамките на дружеството, т.е. ТСВ и други продукти. Ако твърдението на дружествата беше вярно, надеждността на използваната от Jushi Egypt методология за отнасяне на разходите за разглеждания продукт за целите на настоящото разследване действително би била поставена под въпрос.
 (346)
 Поради това твърдението, че